Γιάννης Βογιατζής (τραγουδιστής)

Ο Γιάννης Βογιατζής (20 Δεκεμβρίου 1934 - 15 Μαΐου 2023) ήταν Έλληνας τραγουδιστής, που δραστηριοποιήθηκε στο θέατρο, το κινηματογράφο και το ραδιόφωνο.

Βιογραφία 
Ξεκίνησε την ενασχόλησή του με το τραγούδι από τις βραδιές ταλέντων του Ζοζέφ Κορίνθιου στο Άλσος Παγκρατίου. Υπήρξε ένα από τα δημοφιλή ονόματα της δεκαετίας του 1960. 

Από το 1958 έως το 1962 ήταν επίσημος τραγουδιστής των ανακτόρων. Το 1970 έκανε εγχείρηση για πολύποδες και μετά από τρία χρόνια σταμάτησε το τραγούδι. Από το 1978 συνέχισε να τραγουδά.

Βραβεύτηκε δυο φορές με το 1ο βραβείο στο Φεστιβάλ Ελληνικού Τραγουδιού της Θεσσαλονίκης, το 1963 με το τραγούδι «Πέταξε ένα πουλί» (των Κώστα Κλάββα και Αλέξη Αλεξόπουλου) και το 1970 με το τραγούδι «Αδέρφια μου, αλήτες, πουλιά» (των Τόλη Βοσκόπουλου και Ηλία Λυμπερόπουλου). Το 1966 τραγούδησε την "Όμορφη Πόλη" στο Θέατρο Πάρκ της Λεωφόρου Αλεξάνδρας στην ομώνυμη παράσταση (στίχοι Άκος Δασκαλόπουλος, μουσική Μίκης Θεοδωράκης).

Προσωπική ζωή 
Έπειτα από 25 χρόνια πολιτικού γάμου, παντρεύτηκε το 2007 τη γυναίκα του και με θρησκευτικό γάμο. Ήταν πρώτος εξάδελφος του ηθοποιού Γιάννη Βογιατζή. Ήταν φίλαθλος του Παναθηναϊκού και έχει τραγουδήσει τον ύμνο της ομάδας.

Απεβίωσε στις 15 Μαΐου 2023 σε ηλικία 89 ετών.

Παραπομπές 

Έλληνες άνδρες τραγουδιστές